टाइम बैंडिट्स
ओह, नहीं।
केविन, हट जाओ!
वह क्या था?
वहाँ कितना अंधेरा था। वहाँ न हवा थी, न कुछ और।
वह एक बुरे सपने जैसा था।
वह एक भयावह अनुभव था।
विजिट, क्या वह तुम्हारी पूर्व-प्रेमिका की हरकत थी?
नहीं, फियाना वायुहीन शून्य नहीं बना सकती। सचमुच नहीं।
एक रिश्ते में, हाँ, बिल्कुल बना सकती है।
खैर, क्या सब लोग ठीक हैं?
- हाँ, मैं ठीक हूँ। - बढ़िया।
जुडी कहाँ है?
- क्या? - वह कहाँ है?
जुडी!
- जुडी! - जुडी!
वह कहाँ है?
- जुडी! - ओह, नहीं, वह बंद हो गया है।
मैंने उसे देखा, पर फिर मैंने उसे नहीं देखा। पेनेलोपे, मैं क्या करूँ?
- अच्छा। नहीं, कोई बात नहीं, सब ठीक है। - मैंने उसे बताया…
बिटलिग, उसे… उसे या तो उस शून्य ने खींच लिया है…
क्या?
…या शायद वह यहीं कहीं है।
हाँ। ठीक है।
मुझे नहीं लगता कि वह यहाँ है।
खैर, तो फिर…
क्या? मैंने अपनी निगरानी में एक लुटेरा खो दिया?
क्या हम उन्हें लेने के लिए वापस उसके अंदर जा सकते हैं?
मुझे नहीं पता कि वह क्या है।
मैंने वह पहले कभी नहीं देखा। नक़्शे में उसका उल्लेख नहीं है।
मैंने तो ऐसा कुछ होने के बारे में कभी सुना भी नहीं है।
हाँ।
ठीक है, हम कहाँ हैं?
अगर मेरी गणना सही है तो सन् 1897 में, मध्य वियना में।
- नहीं, वह सही नहीं है। - नहीं, वह सही नहीं है।
हम रेगिस्तान में हैं।
हाँ। नहीं, हम रेगिस्तान में हैं और इसलिए हम यहाँ इंतज़ार नहीं कर सकते, नहीं तो हम मर जाएँगे।
लेकिन मुझे यकीन है कि जुडी हमें ढूँढ लेगी।
हमें जाना होगा।
सही कहा।
- केविन। - हाँ, मैं आ रहा हूँ।
रेगिस्तान।
बेरहम और निर्दयी।
मीलों दूर तक कोई जीवित चीज़ नहीं।
और उनके बारे में क्या ख़याल है?
उनके अलावा।
चलो।
उत्तरी अफ़्रीका 1324 ईसवी
हाँ, मुझे यह सही लग रहा है।
गर्मी महसूस करो।
चलो। जल्दी आओ, सभी लोग। यहाँ बहुत बढ़िया लग रहा है। चलो।
ओह, जुडी…
बिटलिग, अह, पता करो कि ये लोग कौन हैं और क्या कर रहे हैं, वगैरह-वगैरह।
आप लोग कौन हैं? आप क्या कर रहे हैं, वगैरह-वगैरह?
यह मनसा मूसा का हज है।
बढ़िया। वह क्या है और वह कौन है?
मुझे नहीं पता।
मनसा मूसा?
वह मेरी किताब में है।
वह मध्यकाल में माली का राजा था।
"मनसा मूसा, चौदहवीं शताब्दी में उनके शासनकाल के दौरान
माली साम्राज्य अपने क्षेत्रफल के मामले में सबसे बड़ा था।
उनकी मक्का की हज यात्रा में 60,000 लोग थे,
जिनमें उनकी कई पत्नियाँ शामिल थीं और वे असंख्य मात्रा में सोना लेकर गए थे।
उनकी अनुमानित संपत्ति उन्हें इतिहास का सबसे अमीर व्यक्ति बनाती है।"
ऐतिहासिक शख्सियतें
अच्छा, तो, यही वह पल है, जिसका हमें इंतज़ार था।
इतिहास का सबसे अमीर व्यक्ति, इतिहास के सबसे महान चोर से मिलेगा।
वह यहाँ पर हैं? शायद हमें कुछ सुझाव माँग लेने चाहिए।
नहीं, मेरा मतलब खुद से था।
आह, हाँ।
हम अब तक की सबसे बड़ी चोरी को अंजाम देने वाले हैं।
हाँ।
और मेरे पास एक शानदार योजना है।
अच्छा, ठीक है, सुनो।
जब तक विजिट अपनी गणना से हमारे भागने के लिए
सबसे नज़दीकी पोर्टल तक जाने के सबसे सुरक्षित रास्ते का पता लगाएगा…
बिटलिग मनसा के खजाने वाले तंबू के बगल में छिप जाएगा,
स्थिति का आकलन करेगा और संभावित जोखिमों का मूल्यांकन करेगा।
जब वह संकेत देगा, तब भेष बदलने में माहिर हमारा दोस्त, आल्टो…
- एक ऊँट के रूप में प्रकट होगा। - नहीं, नहीं।
यह चुनौतीपूर्ण होगा, पर सही शारीरिक क्रियाओं के साथ मैं शायद यह कर सकता हूँ।
नहीं, आल्टो। नहीं।
तुम मनसा के पहरेदारों की वर्दी जैसे कपड़े पहनोगे।
तुम पहरेदार के पास जाओगे और उससे कहोगे कि तुम उसे सेवा से मुक्त करने के लिए आए हो।
और फिर वह ऊँट पर बैठकर चला जाएगा, जो कि मैं बनूँगा।
नहीं, नहीं।
पहरेदार को रास्ते से हटाने के बाद,
हमें मनसा मूसा को सुलाना होगा।
यहाँ पर केविन काम आएगा।
क्योंकि मैं बहुत उबाऊ हूँ।
एकदम सही।
इतिहास।
तथ्य।
स्टोनहेंज।
प्राचीन मिस्र।
अंतिम चरण में, मैं मनसा की नाक के ठीक नीचे से सोना चुराऊँगी।
- एक मिनट। - हाँ?
आपने मुझसे कहा था कि अब आप मुझे घर ले जाओगे।
उसके बजाय, हम यूँ ही इतिहास के सबसे अमीर व्यक्ति से टकरा गए।
- संयोग। एक शानदार संयोग। - हाँ।
संयोग। हाँ।
यह बेहद संदिग्ध है।
मुझे लगता है कि विजिट नक़्शे को पढ़ना जानते हैं।
तुम्हारी हिम्मत कैसे हुई? यह बात मुझे बुरी लगी। तुम्हारा कहना कि…
माफ़ करना, "जानते हैं…"
मुझे सब से इसका उल्टा सुनने की आदत है।
ठीक है, क्योंकि तुम नेविगेटर नहीं हैं।
हाँ, यह सच्ची बात है।
- क्या? - बेहतर हो सकते हो।
मैं अपने मम्मी-पापा को कभी नहीं बचा पाऊँगा।
केविन, हमें अपने उद्देश्य के अनुरूप चलना होगा। हम लुटेरे हैं। यही हमारा काम है।
ठीक है, सब लोग अपनी घड़ियों में एक ही समय कर लो।
घड़ियाँ हैं ही नहीं।
हाँ। यह बात नोट करने लायक है। घड़ियों वाले समय में पहुँचो और उन्हें चुराओ।
चलो सोना लूटें।
शायद मेरे पास सभी के लिए पर्याप्त घड़ियाँ हैं।
ठीक है। सबसे नज़दीकी पोर्टल ढूँढो। मैं यह कर सकता हूँ।
सबसे नज़दीकी पोर्टल ढूँढो।
छोटा रास्ता।
बताओ अगर मैं महान नेविगेटर नहीं हूँ तो यह कैसे ढूँढा।
क्या तुम्हें मज़ा नहीं आ रहा है, मेरी सबसे प्रिय रानी?
"चलो हज पर चलते हैं, इनारी।
बहुत मज़ा आएगा, इनारी।
बस तुम और मैं, इनारी।"
और आपके 60,000 साथी और आपकी अन्य पत्नियाँ।
मैं धूल से लदी हूँ। मुझे नहाना है।
ठीक है, पर हम रेगिस्तान में स्नानघर कैसे ढूँढेंगे?
मेरे दिल की पहली पसंद।
इक्यानवेवीं पसंद।
मेरे लिए पहली पसंद हो।
तुम। तुम विशाल और मजबूत दिखते हो।
मैं? तुम मुझे देख सकते हो?
बिलकुल मैं तुम्हें देख सकता हूँ। रेगिस्तान में एक बड़ा, सुनहरे बालों वाला आदमी किसे नहीं दिखेगा?
- तुम्हारे लिए एक काम है। - मैं नहीं कर सकता।
मुझे चोरी करनी है।
- तुम्हें क्या करना है? - कुछ नहीं।
मेरे साथ चलो।
जल्दी करो।
सलाम।
तुम्हें निगरानी करने से मुक्ति मिलती है, मेरे अच्छे दोस्त।
पर मैंने अभी तो शुरू की है।
नहीं, नहीं, नहीं, नहीं। तुम यहाँ कई घंटों से हो, मेरे पुराने दोस्त।
हम बूढ़े हो रहे हैं, है ना? सब कुछ भूल जाते हैं।
शायद मैं हो गया हूँ क्योंकि मुझे याद नहीं कि तुम कौन हो।
कौन हो तुम?
मैं तुम्हारा जिगरी दोस्त हूँ।
मैं तुम्हारी शिफ़्ट संभालने आया हूँ। मेरी यह वर्दी देखो।
नहीं, नहीं, नहीं। तुम कौन हो?
मैं, मैं…
मैं, मैं हूँ…
एक ऊँट।
बिटलिग संकेत नहीं दे रहा।
मुझे नहीं लगता कि आप यह कर पाएँगी।
ओह, अच्छा?
मुझे बस एकदम चुपके से चोरी करते हुए देखो।
चलो। आग जैसी चाल।
अदृश्य पलटी।
हाँ, मैंने ले लि… तुम आल्टो नहीं हो।
नहीं।
ठीक है।
हाँ। विजिट? विजिट कहाँ है?
कहते हैं कि मैं नेविगेटर नहीं हूँ? मैं एक महान नेविगेटर हूँ।
ज़बरदस्त। शायद सर्वश्रेष्ठ में से एक। ब्रह्माण्ड में सर्वश्रेष्ठ।
मैं कहाँ हूँ?
पेनेलोपे!
बिटलिग!
आल्टो! केनिन। कर्मिट।
केविन।
जुडी!
मैं 60,000 लोगों से कैसे बिछड़ गया?
क्या रेत इसके लिए सबसे अच्छी सामग्री है, फरबा?
हाँ। खोदते रहो।
मनसा मूसा, हमें हमारे क़ाफ़िले में
अजीबोगरीब लोगों का यह समूह मिला।
वह ऊँट की नकल करते हुए पाया गया।
क्या?
उसने हमारी चीज़ें चुराने की कोशिश की।
क्या ये लुटेरे हैं?
मनसा जानना चाहते हैं कि क्या ये लुटेरे हैं।
नहीं। ये लुटेरे नहीं हैं। ज़रा देखिए इन्हें।
मैं… खैर, अगर हममें से कुछ लोग निर्देशों का पालन कर सकते तो हम लुटेरे हो सकते थे।
इसने आपात स्थिति में आग जलाने की सामग्री का एक थैला चुराने की कोशिश की।
- एक क्या? - क्या?
ऊँट के गोबर का एक थैला।
ओह, धत् तेरे की।
तो ये लुटेरे नहीं हैं। ये बस रात में गर्म रहने की कोशिश कर रहे हैं?
मनसा का कहना है कि ये दुखी, अभागे लोग हैं, आराम की तलाश में हैं।
"गरीब, दुखी, ठिठुर रहे मूर्ख।"
अच्छा, उसने यह नहीं कहा।
इनकी मुसीबतों के समाधान के लिए इन्हें कुछ दो।
- नहीं, नहीं। - इन्हें सोना दान करो।
- क्या? - जैसा आप कहें।
आओ, आकर सोना ले लो।
- ओह, हे भगवान। - ओह। हे भगवान।
शुक्रिया।
- ज़रा देखो। - वाह।
मनसा मूसा सच में उतने ही बुद्धिमान और उदार हैं जितना लोग कहते हैं।
मिलकर बहुत अच्छा लगा।
मुझे यकीन नहीं हो रहा कि हम अब तक के सबसे अमीर व्यक्ति से मिले।
ओए। वह क्या था? लड़के ने क्या कहा?
मनसा चाहते हैं कि युवा वही शब्द दोहराए जो उसने पहले कहे थे।
नहीं, यक़ीन कीजिए कोई दिलचस्प बात नहीं थी।
नहीं, नहीं, नहीं। अब तक का सबसे अमीर व्यक्ति वाली बात।
कुछ लोग कहते हैं कि आप ऐमेज़ॉन के जेफ बेज़ॉस से भी ज्यादा अमीर हैं।
ऐमेज़ॉन के शक्तिशाली जेफ बेज़ॉस से भी ज्यादा अमीर। वह कौन है?
मनसा, ऐमेज़ॉन के शक्तिशाली जेफ बेज़ॉस से भी ज्यादा अमीर हैं।
और वह कौन है इसका हमें कोई ज्ञान नहीं है।
तो तुम वही कहते हो जो यह कहता है पर बस बढ़ा-चढ़ाकर?
यह बाला कुयाते है, मेरा ग्रिओ।
मैं बाला कुयाते हूँ।
वक्ता, शिक्षक, सलाहकार और सबसे अहम, इतिहासकार।
वाह। मैं खुद एक शौकिया इतिहासकार हूँ।
तुम्हारा नाम क्या है और तुम कहाँ से हो, लड़के?
नाम, जन्म स्थान।
मैं केविन हूँ और इंग्लैंड से हूँ।
इंग्लैंड? प्लेग वाली जगह?
क्या वह सुरक्षित भी है? मैंने सुना है कि तुम लोग नहाते भी नहीं हो।
मनसा कहते हैं कि सुना है इंग्लैंड अच्छा है।
मैं नहाता हूँ। मेरी मम्मी नहलवाती हैं।
नहलवाती थीं।
मैंने सुना है कि इंग्लैंड में लोग बीफ़ उबालते हैं
और बिना मसाले के खाते हैं।
सच है।
अघ। इतने पिछड़े हुए।
इतने पिछड़े हुए। बुरा मत मानना।
मैं नहीं… मेरा इरादा तुम्हें ठेस पहुँचाने का नहीं है, लेकिन, अघ।
- अघ। मनसा कहते हैं, "अघ।" - अघ।
अघ।
ओह, नहीं। कोई बात नहीं, बाला। तुम्हें सिर्फ़ अजनबियों के सामने मेरे बयान दोहराने की ज़रूरत है।
दोस्तों के सामने नहीं।
क्या इसका मतलब यह है कि मैं दोस्त हूँ?
बिल्कुल, केल… केविन।
कल, जब हम सुल्तान से मिलने के लिए काहिरा जाएँगे तो क्या तुम मेरे साथ चलोगे?
हाँ!
- हाँ। उसने हाँ कहा। उसने हाँ कहा। - हाँ। हाँ।
- उसने हाँ कहा। उसने हाँ कहा। - बढ़िया। बढ़िया। मुझसे सब्र नहीं हो रहा।
और हमारे जाने से पहले,
तुम्हें मेरे पूरे क़ाफ़िले को और भी दिलचस्प कहानियाँ सुनानी होंगी।
- सोच समझकर माँग करो। - हम सभी के पास कहानियाँ हैं।
नहीं, तुम… तुम शांत रहो।
- क्या इन्हें इनका सोना मिल गया? - हाँ।
इन्हें यहाँ से ले जाओ।
- ले जाओ। उन्हें अपना सोना मिल गया। - चलो। चलो।
और तुम्हारा नाम बड़ा रोचक है। इसका उच्चारण कैसे करते हैं?
- फिर से बताना। - केविन।
के… के…
- केविन। - के-फाइन। के-फाइन।
मतलब केव-इन।
लगता है मुझे बोलना आ गया।
केल्विन।
केव-इन।
हम सीख जाएँगे, चिंता मत करो।
आज रात हम पेश कर रहे हैं, हमारे क़ाफ़िले के आसपास की नवीनतम बेबाक गपशप।
इब्राहिम, हम जानते हैं कि तुम क्या कर रहे हो।
लेकिन उससे पहले, हमारे बीच इंग्लैंड के बिंगली से एक ख़ास मेहमान हैं।
नहीं, नहीं। वह साफ़-सुथरा है, मैं वादा करता हूँ। वह हमारी तरह नहाता है।
- हाँ। यह केविन है! - हाँ!
सबसे पहले मैं?
हाँ, बिल्कुल।
मुझे पहले कभी किसी चीज़ के लिए सबसे पहले नहीं चुना गया।
मैं कविता में गाने की कोशिश करूँगा। पारंपरिक तरीके से।
ठीक है, हाँ।
भोर से रात तक उसकी स्तुति गाओ।
मनसा डेनमार्क राष्ट्र से भी अधिक अमीर है।
कैसी रही, वाइकिंग्स?
हालाँकि अमीरी के लिए मशहूर होने के कुछ नुकसान भी हो सकते हैं।
आपका सोना इतना प्रसिद्ध हो जाएगा कि आप यूरोपीय आक्रमणकारियों को आकर्षित करेंगे।
- अरे, रुको। क्या कहा उसने? - व्हो।
- क्या… एक मिनट रुको। - वे दिलचस्पी खो रहे हैं।
वह डेनमार्क से भी ज्यादा अमीर है।
उसने दर्शकों को अपनी मुठ्ठी में कर लिया है।
उसके लिए बढ़िया है।
क्या हुआ, पेनेलोपे? हमें सोना मिल तो गया।
- हाँ, पर हमने उसे चुराया नहीं। - पर सोना मिल तो गया।
वह एक उपहार था, ठीक है?
और मैं अपने सभी अच्छे लुटेरों को खो चुकी हूँ।
मैं निश्चित रूप से कोई माहिर चोर नहीं हूँ।
- तुम मेरा थैला चुराने की कोशिश कर रही हो? - हाँ।
- वह इस तरफ है। - ठीक…
देखा, मैं यह भी नहीं कर सकती।
मेरा उद्देश्य ही क्या है?
जुडी खो गई है।
सुज़ैन मर चुकी है।
मैं खो गया हूँ।
जल्दी ही मर भी सकता हूँ।
मैं बहुत अच्छा नेविगेटर नहीं हूँ।
तारे।
तारे और ग्रह चाबी हैं।
नक़्शे में जानकारी का सिर्फ एक भाग होता है।
समय की दूरियाँ आकाश में दर्ज हैं।
वह ट्रॉय है। वह 19वीं सदी का चीन है।
वह 20वीं सदी है। वह वहाँ आठवीं सदी है।
पोर्टल असंगत रूप से काम नहीं करते।
वे ब्रह्मांड की अनुपम समरूपता द्वारा निर्देशित हैं।
नक़्शे में अनंत जानकारी है।
जिसे ब्रह्मांड की अनंत प्रकृति द्वारा खोला जा सकता है!
वे तारे जो कई नक्षत्रों में हैं,
कई समय समूहों से जुड़ते हैं।
मैंने इसे समझ लिया है!
हे भगवान! हे भगवान।
मुझे एक पेंसिल चाहिए।
मुझे यह लिखने के लिए एक पेंसिल चाहिए।
मुझे एक पेंसिल दो। मुझे एक पेंसिल चाहिए।
और इसलिए, उन्हें राज्य से बाहर निकाल दिया गया।
और राजकुमार के परिवार ने उनका तिरस्कार किया।
तो राजकुमार ने अपनी राजकुमारी के साथ
उसकी मातृभूमि में रहने के लिए महासागरों को पार करते हुए मीलों लम्बी यात्रा की।
अलग-अलग जगहों के लोगों की
एक-दूसरे को खोजने की क्या अद्भुत कहानी है।
यह अद्भुत कहानी है, केविन।
मैं वाकई उम्मीद करता हूँ कि मेगन और हैरी के लिए सब ठीक हो जाएगा।
मुझे बताओ, राजकुमार की अन्य पत्नियाँ मेगन के बारे में क्या सोचती हैं?
हैरी की सिर्फ एक पत्नी है…
…और पत्नी के दो पति थे।
- दो? - वाह।
क्या यह दिलचस्प नहीं है?
केविन, मैं तुम्हारे जितने दिलचस्प इंसान से पहली बार मिला हूँ।
नहीं, सच में?
ओह, हाँ। सच में, सच में।
बहुत से लोग… मेरे कुछ करीबी लोग सोचते हैं कि मैं उबाऊ हूँ।
- क्या? - क्या?
- बिल्कुल नहीं। - बिल्कुल नहीं।
- केविन, तुम बहुत बुद्धिमान हो। - केविन।
बुद्धिमान।
नक़्शा कहाँ है? मैंने खो दि…
कोई बात नहीं। यह रहा।
ओह, धत् तेरे की, मैं अभी भी यहीं हूँ।
धत् तेरे की। ठीक है।
मुझे क्या याद रखना था?
चलो भी, सोचो।
बिटलिग।
हाँ, फरबा?
क्या मैं तुमसे कुछ पूछ सकता हूँ?
फरबा, कुछ भी पूछ सकते हो।
देखो, कोई है जिसे मैं बहुत, बहुत चाहता हूँ।
अच्छा?
हम एक साथ यात्रा करते हैं, हम एक साथ भोजन करते हैं,
लेकिन मैं उसे यह बताने का साहस नहीं जुटा पाता कि मैं कैसा महसूस करता हूँ।
फरबा, मैं इस बारे में कुछ जानता हूँ।
मेरा एक दोस्त है, और उस दोस्त का एक दोस्त है,
और उसने उस दोस्त को कभी नहीं बताया कि वह अपने दोस्त के बारे में कैसा महसूस करता है।
और अब मेरा दोस्त शायद उस दोस्त को दोबारा कभी नहीं देख पाएगा।
तुम्हें मुझसे वादा करना होगा, फरबा।
मेरे दोस्त की तरह वही गलती मत करना
कि उसने अपने दोस्त को नहीं बताया कि वह उस दोस्त के बारे में कैसा महसूस करता है।
तुम्हें उसे बताना होगा कि तुम उसके बारे में कैसा महसूस करते हो, हाँ?
अगर नहीं बताओगे, तो तुम ज़िंदगी भर पछताओगे, फरबा।
तुम सही कह रहे हो, बिटलिग।
- यह तय हुआ। - हाँ?
मैं रानी इनारी को बताऊँगा कि मैं उनसे बेइंतहा प्यार करता हूँ।
वाह। रानी इनारी, क्या यह वह इंसान है जिससे तुम प्यार करते हो?
- हाँ। - मनसा मूसा की पत्नी?
फरबा, मैं इस बारे में यक़ीन से नहीं कह सकता।
पर यह वैसा ही है जैसा तुमने कहा था, बिटलिग।
अगर मैंने उनसे अपने प्यार का इज़हार नहीं किया तो मुझे ज़िंदगी भर इसका पछतावा रहेगा।
हाँ, पर अगर तुम्हारा सिर काट दिया गया, तो तुम्हारी बाकी ज़िंदगी ज़्यादा लंबी नहीं होगी।
ओह, बिटलिग, तुमने क्या कर दिया?
काहिरा में स्वागत है, केविन।
सबसे बेहतरीन शहर में तुम्हारा स्वागत है।
वाह।
यह खान अल-खलीली का प्रसिद्ध बाज़ार है।
मनसा कहते हैं सौदेबाजी, सौदेबाजी, सौदेबाजी।
- ऊपर देखो, केविन। - मनसा कह रहे हैं, यहाँ ऊपर देखो।
मैंने अभी इसे लूटा।
मैंने नहीं लूटा, मैंने इसके पैसे दिए हैं। क्या तुम चोरी करने चलोगी?
- रहने दो। - चलो भी, तुम्हें चोरी करना पसंद है।
मुझे अब कुछ भी पसंद नहीं है।
मुझे नहीं है।
खैर, बाकी लुटेरों का क्या? मेरा मतलब, हम नहीं जानते कि बिटलिग कहाँ है।
खैर, शायद वह भी अपना उद्देश्य खो चुका है।
- जुडी कहीं भी हो सकती है। विजिट खो गया है। - ओह, हाँ, सही कहा।
मेरा मतलब, ऐसा नहीं है कि विजिट, जुडी या बिटलिग से ज्यादा महत्त्वपूर्ण है,
पर उसके पास नक़्शा है
और अगर वह हमें नहीं मिला, तो हम हमेशा के लिए यहीं फँस जाएँगे।
हाँ। ओह, खैर।
- ओह, खैर? - हाँ।
गरीब आदमी। अब और गरीब मत रहो। थोड़ा सोना ले लो।
सर, कुछ सोना लीजिए। शायद इससे आपकी परेशानियाँ कम हो सकें।
शुक्रिया! शुक्रिया, सर। भगवान आपका भला करे।
वो जूते देखो।
मनसा मूसा, महामहिम, माली के राजा।
अंततः आपसे मिलकर सम्मानित महसूस कर रहा हूँ।
हाँ, हैलो।
मनसा कह रहे हैं कि सम्मानित तो वे महसूस कर रहे हैं।
सुल्तान को किले में आपका स्वागत करके प्रसन्नता मिलेगी।
शुक्रिया, पर नहीं।
मनसा कह रहे हैं कि वह सुल्तान से मिलने के लिए बहुत उत्साहित हैं।
तुम्हें पता है कि मैं उन्हें सुन सकता हूँ।
- अच्छा, चलो। - मनसा कहते हैं, "अच्छा, चलो।"
बढ़िया।
मेरे रास्ते से हटो।
मैं यह वाला लूँगी।
मुझे यह वाला बहुत पसंद आया।
रानी इनारी।
मैंने आपके स्नान का प्रबंध कर लिया है जिसका आपने अनुरोध किया था।
स्नान? तुम कितने अच्छे हो। कहाँ है?
रेगिस्तान में।
आधे दिन का पैदल सफ़र, पर ऊँट से केवल दो घंटे।
ठीक है, ठीक है। खैर, शुक्रिया, लेकिन मैं यहीं काहिरा में स्नान करूँगी।
- क्यों? - इनके पास बहुत सारे साबुन हैं।
जैसी आपकी इच्छा।
और भी कुछ है जो मैं आपको बताना चाहता हूँ। मैं…
मैं आपसे प्यार करता हूँ।
अच्छा है।
मेरा मतलब, कोई संभावना नहीं है, कभी भी… जाहिर है… पर अच्छा है।
इसे इस तरह देखो, कम से कम तुम्हारा सिर तो नहीं कलम किया गया, मेरे दोस्त।
तुम्हारा सिर सही-सलामत है।
तुम सही कह रहे हो। तुम हमेशा अच्छाई ढूँढ ही लेते हो।
अरे।
क्या तुम्हें लगता है कि तुम्हारा दोस्त कभी अपने प्रेम को अपनी भावनाओं के बारे में बताएगा?
मुझे नहीं पता।
मुझे नहीं पता कि मेरा दोस्त अपने दोस्त को दोबारा कभी देख भी पाएगा या नहीं।
क्या कोई उसके वाष्पित होने से पहले…
…स्नान करना चाहेगा?
ऊँट पर केवल दो घंटे का सफ़र है।
नहाने के लिए दो घंटे कुछ भी नहीं हैं।
पानी।
मुझे पानी चाहिए।
एक छोटी सी मरीचिका।
इसके झांसे में नहीं आऊँगा।
तुम्हें नहीं पी रहा।
पैरों के निशान।
चलो फिर सुल्तान से मिलने चलते हैं।
ओह, हाँ, चलते हैं।
माफ़ कीजिए! माफ़ कीजिए! हे महान मनसा!
क्या मैं थोड़ी देर के लिए केविन को ले जा सकता हूँ?
हाँ, पर बहुत ही थोड़ी देर के लिए।
मनसा कह रहे हैं कि तुम उसे ले जा सकते हो, लेकिन उसे फौरन वापस ले आना। हमें उसकी याद आएगी।
तुम उनसे "शुक्रिया" कह दो।
मैं तुम्हारे लिए काम नहीं करता।
केविन, मुझे तुमसे बहुत कुछ कहना है।
- तो तुम यहाँ हो। - मुझे माफ़ कर दो।
क्या चल रहा है?
पेनेलोपे संकट में है और मुझे नहीं पता क्या करूँ।
लगता है कि वह अपना उद्देश्य खो चुकी है।
उद्देश्य जरूरी होता है।
जैसे तुम लंबे समय तक इतिहास सुनाकर पकाते हो।
माफ़ करना, गलत बोल दिया।
- मुझे माफ़ कर दो। - बहुत अशिष्ट था।
मुझे लगा कि वह खुश होंगी। उन्हें सोना मिल गया।
हाँ, पर उसने वह चुराया नहीं, तो…
तुम्हें क्या चाहिए?
मेरे असफल करियर पर ताने मारने आए हो?
नहीं, मैं देख रहा था कि आप कैसी हैं।
लुटेरों ने कहा कि आप दुखी हो।
खैर, वे सही कह रहे हैं।
और हम तुम्हें घर नहीं पहुँचा सकते। हमने चार लोगों समेत नक़्शा खो दिया है।
तीन लोग।
मुझे सोना देना बंद करो!
- यह तो बुरा है। - बहुत बुरा।
क्या करें हम?
मैं सोचूँगा। पर पहले मुझे सुल्तान से मिलना होगा।
अब सिर्फ हम दोनों बचे हैं।
हाँ। और हम समूह में सबसे मूर्ख हैं।
हाँ, तुमने सही कहा।
स्वागत है।
अब, जैसी कि परंपरा है,
मनसा मूसा सम्मान दिखाने के लिए सुल्तान के सामने घुटने टेकेंगे।
मैं नहीं टेकूँगा।
वह फिलहाल नहीं कर सकते।
क्या उनके घुटनों में कोई तकलीफ़ है?
मैं मनसा मूसा हूँ और मेरे घुटने एकदम बढ़िया हैं।
मैं घुटने नहीं टेकूँगा। घुटने इसे टेकने चाहिए।
आपके बाद।
मैं घुटने नहीं टेकूँगा। उसे घुटने टेकने चाहिए। मैं मालिक हूँ।
- बेशक। - यह मेरा महल है।
- आप जो कहेंगे मैं वही करूँगा। हाँ। - तुम उसे बता दो।
क्या मनसा, सुल्तान के सामने घुटने टेकने को तैयार हैं?
और फिर सुल्तान, मनसा के सामने घुटने टेकेंगे।
तुम चाहते हो कि मनसा, सुल्तान से पहले, सुल्तान के सामने घुटने टेकें?
मनसा, सुल्तान के सामने घुटने टेकेंगे।
सुल्तान, मनसा के बाद, मनसा के सामने घुटने टेकेंगे।
मनसा, सुल्तान के सामने घुटने टेकेंगे,
पर सुल्तान से पहले, सुल्तान के सामने घुटने नहीं टेकेंगे?
नहीं, नहीं। मेरे मुँह से जो शब्द निकल रहे हैं, उन्हें सुनो।
- नहीं, तुम मेरे शब्दों को… - यह मेरा दरबार है।
ये मेरे माणिक हैं।
ये मेरे योद्धा हैं।
तो?
हाँ, नहीं, मैं उन्हें देख सकता हूँ। हाँ, माणिक बहुत अच्छे लग रहे हैं।
तुम्हारे पास वहाँ बहुत पड़े हैं और सैनिक सख्त और मजबूत दिख रहे हैं।
लेकिन, मैं पहले घुटने नहीं टेकूँगा क्योंकि मैं मनसा हूँ,
जिसका अर्थ राजा है, जो सुल्तान से भी ऊँचा है।
ऐसा नहीं होने वाला।
मनसाओं को उनके राज्य से दूर कम सम्मान दिया जाता है।
यह ऐसे काम नहीं करता।
ऐसा ही होता है।
बस नियम जाँच रहा हूँ।
- यह ऐसे काम नहीं करता। - तुम्हारे हाथों में कुछ नहीं है।
मैं जानता हूँ कि यहाँ कुछ भी नहीं है क्योंकि सब नियम जानते हैं।
यहाँ मैं नियम बनाता हूँ, और अगर कुछ नहीं बदलता है,
तो हालात बहुत गंभीर हो जाएँगे।
यह घुटने नहीं टेकेंगे!
तुम चाहे जितनी मर्जी धमकी दो, पर ऐसा नहीं होने वाला!
- मैं घुटने टेकूँगा। - वह टेकेंगे!
सर्वशक्तिमान के सम्मान में,
एक ही समय पर, तुम्हारे साथ।
क्या वह ऐसा कर सकता है? क्या उसे ऐसा करने की अनुमति है?
इन्होंने आपको तकनीकी तौर पर मात दे दी।
माफ़ कीजिए।
ठीक है।
हम एक साथ घुटने टेकेंगे,
सर्वशक्तिमान के सम्मान में।
- बढ़िया। - एक ही समय पर।
मैंने कहा… मैंने भी यही कहा। एक साथ मतलब एक ही समय पर।
- कोई चालाकी नहीं। - कोई चालाकी नहीं।
मेरे पास ज्यादा समय नहीं है। तीन गिनने के बाद टेकेंगे।
एक…
दो…
तीन।
मैं ज्यादा झुकूँगा।
- मैं भी ज्यादा झुक सकता हूँ। - तुम ऐसे ही रहो। मैं ज्यादा झुकूँगा।
नहीं, मैं भी ज्यादा झुकूँगा।
तुम मुझसे ज्यादा नहीं झुक सकते।
खैर, तुम धरती से नीचे तो नहीं झुक सकते।
सुल्तान, सर्वशक्तिमान के सम्मान में यथासंभव नीचे झुकते हैं।
हाँ, हाँ, हाँ। सभी को सोना दो।
और आप में से कुछ के लिए माणिक।
वह बहुत लाजवाब था। आपने इसके बारे में कैसे सोचा?
हमेशा कोई न कोई रास्ता निकल ही आता है, केविन।
आपको बस तर्कसंगत होकर उसे ढूँढ़ना होता है।
किसी भी चीज़ के लिए खून नहीं बहना चाहिए।
काश आप मेरे पापा होते और आपकी 96 पत्नियाँ मेरी माँएँ होतीं।
यह बात मुझे सोने से कहीं अधिक समृद्ध कर गई।
मनसा मूसा, मेरी दोस्त, पेनेलोपे, अपना उद्देश्य खो चुकी है।
यह तो बुरा हुआ।
उन्हें लगता है कि उनका उद्देश्य चोर बनना है।
फिर तो ठीक है।
वह उदास और परेशान हैं,
और वह हमेशा से एक बड़ी चोरी करना चाहती हैं।
क्या आप ऐसा नाटक कर सकते हो कि उन्होंने आपसे कुछ चुराया है?
जिससे उन्हें ऐसा महसूस हो कि उनके पास कुछ उद्देश्य है।
जैसा आपने मेरे साथ किया।
वे वहाँ हैं। वहाँ हैं।
मनसा मूसा की छड़ी बहुत सुंदर है।
हाँ, वाकई है। वह उनकी सबसे बेशकीमती चीज़ है।
वह उसकी चोरी नहीं होने देना चाहेंगे।
उसे चुराना नामुमकिन है।
उसे ब्रह्माण्ड का सबसे महान चोर ही चुरा सकता है।
दिलचस्प है।
अक्षांश रेखा और देशांतर की सबसे लंबी रेखा।
मूलतः वे हैं…
पेनेलोपे! मैं लौट आया।
तो आ गए, मूर्ख।
हमें लगा कि हम यहाँ फँस गए हैं। इस समय में फँस गए हैं।
मुझे कुछ ऐसे तारों की जानकारी मिली है जो समरूपता के माध्यम से जुड़े हुए हैं।
ग्रहों की दूरियाँ और…
अच्छा, विजिट, खुशी हुई तुम लौट आए पर हम यहाँ कुछ कर रहे हैं।
माफ़ करना।
विजिट, मैं बस तुम्हें बताना चाहता हूँ कि तुम मेरे लिए बहुत मायने रखते हो,
और मुझे लगता है कि तुम मेरे सबसे अज़ीज़ दोस्त हो।
मुझे लगा कि तुम हमेशा के लिए चले गए।
- तुम्हारी बहुत मेहरबानी पर मैं… - हम व्यस्त हैं।
क्या तुम्हारे दोस्त वाकई इस स्पष्ट रूप से बनावटी दिखने वाली चाल में फँसकर
- मेरी छड़ी चुराने का प्रयास करेंगे? - हाँ।
और फिर वे सोचेंगे कि वे महान चोर हैं?
- हाँ। - और फिर हम उन्हें पकड़कर उनका सिर कलम कर देंगे।
- नहीं। - नहीं, हम चोरों का सिर कलम करते हैं।
इस सज़ा से लोगों में वाकई डर बैठता है। वे दोबारा अपराध नहीं करेंगे।
क्या आप उनके सिर कलम करने से इंकार कर सकते हैं?
तुम्हारे लिए कुछ भी, केविन।
प्यादे ने घोड़े को मार दिया।
बेहद अच्छी चाल, केविन।
मेरे पापा ने सिखाई थी।
वैसे, कंप्यूटर ने सिखाई थी, लेकिन ऐप उन्होंने इंस्टॉल की थी।
ठीक है। ठीक है। सुनो, सुनो।
जाओ। अपने-अपने काम करो।
यह गेम इतना आकर्षक है
कि अगर कोई आकर मेरी कीमती छड़ी चुरा ले तो मुझे पता भी नहीं चलेगा।
मुझे देखने दो। मैं यह चाल चलूँगा।
मुझे देखने दो।
मैं… मेरे ख़याल से मैं यह चाल चलूँगा।
महान मनसा, अब हम जा रहे हैं।
हाँ।
केविन, क्या तुम हमारे साथ चल रहे हो?
केविन, हमें तुम्हारे जाने पर दुख होगा।
अगर तुम चाहो, तो हमारे साथ शामिल हो सकते हो और अपनी और कहानियों से हमें प्रसन्न कर सकते हो।
ओह, सच में? यह बहुत कठिन फैसला है।
केविन, तुम्हारे उद्देश्य का क्या हुआ? वही, बचाने का, मतलब…
केविन, क्या तुम पहले ही किसी दूसरी यात्रा पर हो?
मैं अपने मम्मी-पापा को बचाने के मिशन पर निकला हूँ।
तुम्हारे मम्मी-पापा?
मैंने सोचा था कि तुम गरीब इंग्लैंड के एक अनाथ हो।
एक तरह से हूँ।
और तुम्हारे मम्मी-पापा मुसीबत में हैं?
हाँ, पर मैं यह तक नहीं जानता कि मैं उन्हें बचा भी सकता हूँ या नहीं।
और आप लोग मेरी कद्र करते हैं।
हाँ, पर तुम उनकी इतनी कद्र करते हो कि तुम उनकी मदद करना चाहते थे।
केविन, तुम्हें जाना होगा।
पर आप लोगों ने मुझे बहुत अपनापन दिया।
शायद मेरा उद्देश्य आप लोगों को कहानियाँ सुनाना है।
नहीं। नहीं। केविन, कहानियाँ सुनाना तुम्हारा काम है।
तुम्हारा उद्देश्य अपने मम्मी-पापा को बचाना है।
मुझे तुम्हारी ऐतिहासिक कहानियाँ याद आएँगी।
केविन।
मनसा कह रहे हैं…
हमें अब जाना होगा और तुमने वह नहीं चुराई।
केविन, केविन। यह लो।
शुक्रिया।
वाह। ये बहुत प्यारे हैं।
- शुक्रिया। - क्या मैं…
प्लीज़ मेरे शतरंज के मोहरों को मत छुओ। ये तुम्हारे लिए नहीं है।
ओए, जल्दी करो!
ठीक है। हमें चलना होगा।
- उसे मत छुओ। तुम्हें मौका दिया था। - नहीं, मैं नहीं छू रही। मैं…
केविन, चलो… हमें जाना होगा।
चलो, केविन।
- तो आपने छड़ी क्यों नहीं चुराई? - क्योंकि मैं खुश थी।
क्योंकि आप जानती थीं कि अगर आप चाहतीं तो उसे चुरा सकती थीं?
नहीं, क्योंकि मैं जानती थी कि वह सब इंतज़ाम तुमने मेरे लिए किया था।
क्या? मैंने? नहीं, नहीं।
नहीं, मैं खुश थी क्योंकि मेरे पास एक ऐसा दोस्त था
जो सिर्फ मुझे अहम महसूस कराने के लिए कुछ ऐसा कर रहा था।
और मुझे खुशी है कि तुम हमारे साथ आए हो, हालाँकि मैं जानती हूँ कि तुम वहीं रहना चाहते थे।
और मैं खुश हूँ क्योंकि हमने सुल्तान के माणिक चुरा लिए
जब वह यह सुलझाने में लगा था कि घुटने कौन टेकेगा।
क्या?
- मैं ज्यादा झुकूँगा। - नहीं, मैं ज्यादा झुक सकता हूँ।
- तुम ऐसे ही रहो। मैं ज्यादा झुकूँगा। - नहीं, मैं भी ज्यादा झुकूँगा।
सुल्तान, सर्वशक्तिमान के सम्मान में…
यह बहुत गलत है।
तुम मुझे बेहतर महसूस कराना चाहते थे और अब मैं कर रही हूँ।
मेरे पास माणिक हैं। है न, बिटलिग?
- नहीं। जुडी अब यहाँ नहीं है। - नहीं, नहीं। माणिक।
मैं उन माणिक की बात कर रही हूँ जो हमने सुल्तान से चुराए थे
और फिर तुमने वे तलहीन थैले में रख दिए थे।
पर तुम तलहीन थैले में रखने को क्यों कहती हो?
ठीक है, वे थैले में हैं या नहीं?
देखो, तलहीन थैला ऐसा थैला होता है जिसकी तली से सब गिर जाता है।
क्या?
मैं हमेशा सोचता रहा कि तुम मुझे सब कुछ तलहीन थैले में डालने को क्यों कहती हो।
- हमें वापस जाना होगा। - नहीं, नहीं। हम नहीं जा सकते।
हमारे पास समय नहीं है।
- नहीं, पर हमारे पास कितना समय नहीं है? - ज़रा भी नहीं।
देखो, यह पोर्टल बहुत असामान्य है।
वह क्या है?
मैं जानता हूँ कि यह कहाँ जाता है।
और हम वहीं जा रहे हैं।
और यह घुमावदार है।
- ठीक है। - ओह, तेरी की।
दोस्तों, यह सुनो।
"उनकी मक्का की हज यात्रा में 60,005 लोग थे।"
- हाँ, तुम यह पहले भी बता चुके हो, केविन। - उबाऊ!
ठीक है। आशा करते हैं कि जुडी हमें ढूँढ लेगी।
नहीं। लोगों की संख्या अलग है। हमने कुछ बदला है।
इसमें पाँच और लोग हैं। हम।
हम उन चीज़ों को बदल सकते हैं जो पहले ही घटित हो चुकी हैं।
क्या?
"प्रिय भगवान, क्या मैं फिर से चल सकता हूँ?"
नहीं, मैं नहीं कर… मैं यह कैसे कर सकता हूँ?
पता नहीं।
ये प्रार्थनाएँ कुछ ज़्यादा ही बड़ी माँगें कर रही हैं, है न?
"प्रिय भगवान, मैं पूरे साल एक अच्छा बच्चा बनकर रहा हूँ।
क्या मुझे साइकिल मिल सकती है?" ग़लत आदमी को भेज दी।
- यह सैंटा क्लॉस को भेजो। - जी, मैं भेज दूँगा।
दाँतों का तीसरा सेट। तीसरा सेट? क्या? क्या दो सेट काफी नहीं हैं?
- हाँ। - तीसरा सेट।
अब उन्हें क्या चाहिए? किशोरावस्था के दाँत?
किशो… किशोरावस्था के दाँत।
- हाँ। - सही कहा।
किशोरावस्था के दाँत।
किशोरावस्था के दाँत। नहीं। नहीं, नहीं, नहीं, नहीं।
पता है क्या, जैस्पर?
अगर मैं एक प्रार्थना कर पाता, तो मैं खुद से प्रार्थना करता और कहता,
"प्रिय मैं, क्या मुझे अपना नक़्शा वापस मिल सकता है? आमीन।"
आज़माकर देखिए।
ठीक है।
प्रिय मैं, क्या मुझे अपना नक़्शा वापस मिल सकता है?
आमीन।
रुको।
रुको, रुको, रुको, रुको।
मुझे कोई जवाब नहीं मिला।
कोशिश करने में कोई बुराई नहीं थी।
ओह, खैर। अब जबकि मैंने उनमें से एक को पकड़ लिया है…
तो कम से कम हम जानते हैं कि नक्शा किधर जा रहा है।
टेरी गिलियम और माइकल पेलिन द्वारा
निर्मित पात्रों पर आंशिक रूप से आधारित
'TIME BANDITS' फ़िल्म पर आधारित
उप-शीर्षक अनुवादक : गुरप्रीत कौर